ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมย่าน๑๗๔๐ - ๑๗๘๕/๑๘๓๕ - ๑๘๘๐ MHz โดยที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติมีนโยบายเกี่ยวกับการบริหารคลื่นความถี่และการใช้ประโยชน์คลื่นความถี่อันเป็นทรัพยากรสื่อสารของชาติ เพื่อประโยชน์สาธารณะโดยคำนึงถึงประโยชน์สูงสุดของประชาชนในระดับชาติและระดับท้องถิ่นในด้านการศึกษาวัฒนธรรม ความมั่นคงของรัฐ และประโยชน์สาธารณะอื่น รวมทั้งการแข่งขันโดยเสรีอย่างเป็นธรรมและดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่างๆ ให้เหมาะสมตลอดจนเพื่อให้สอดคล้องกับแนวนโยบายของรัฐบาลที่มุ่งพัฒนาเศรษฐกิจดิจิทัลและการประกอบกิจการสำหรับกิจการโทรคมนาคมเคลื่อนที่สากล(InternationalMobileTelecommunications-IMT)จะก่อให้เกิดผลดีต่อการพัฒนากิจการโทรคมนาคมของประเทศไทยให้มีความทันสมัยสอดคล้องกับวิวัฒนาการของโลก อีกทั้งจะเป็นปัจจัยสำคัญในการพัฒนาภาคอุตสาหกรรมภาคเศรษฐกิจ และสังคม ตลอดจนสนับสนุนส่งเสริมสิทธิในการติดต่อสื่อสารการรับรู้ข้อมูลข่าวสารของประชาชนให้มีความเจริญก้าวหน้าและสอดคล้องกับนโยบายพื้นฐานแห่งรัฐในด้านกิจการสื่อสารโทรคมนาคมอาศัยอำนาจตามความในมาตรา๒๗ (๑) (๒) (๔) (๖) (๘) (๑๑) (๑๓) (๒๔) มาตรา ๒๙ มาตรา ๔๕ และมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม (ฉบับที่ ๒) พ.ศ. ๒๕๖๐ ประกอบกับมาตรา ๗ มาตรา ๙มาตรา ๑๐ มาตรา ๒๔ มาตรา ๖๔ มาตรา ๖๕ และมาตรา ๖๖แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และมาตรา ๘แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม(ฉบับที่ ๒) พ.ศ. ๒๕๔๙ คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมย่าน ๑๗๔๐ - ๑๗๘๕/๑๘๓๕ - ๑๘๘๐ MHzไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ บรรดาประกาศ ระเบียบ ข้อบังคับและคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๓ ในประกาศนี้คณะกรรมการหมายความว่า คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงานหมายความว่า สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติคลื่นความถี่ย่าน๑๘๐๐ MHzหมายความว่า คลื่นความถี่ย่าน ๑๘๐๐ MHzตามแผนความถี่วิทยุกิจการโทรคมนาคมเคลื่อนที่สากล (InternationalMobileTelecommunications-IMT)ย่านความถี่ ๑๗๑๐ - ๑๗๘๕/๑๘๐๕ - ๑๘๘๐ เมกะเฮิรตซ์ (MHz)ที่คณะกรรมการพิจารณาอนุญาตให้ใช้ตามที่กำหนดในข้อ ๔ ของประกาศนี้ใบอนุญาตให้ใช้คลื่นความถี่ย่าน๑๘๐๐ MHzหมายความว่าใบอนุญาตให้ใช้คลื่นความถี่ตามพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม (ฉบับที่ ๒) พ.ศ. ๒๕๖๐เพื่อใช้คลื่นความถี่สำหรับกิจการโทรคมนาคมผู้ขอรับใบอนุญาตหมายความว่า ผู้ที่ยื่นคำขอรับใบอนุญาตให้ใช้คลื่นความถี่ย่าน ๑๘๐๐ MHzผู้เข้าร่วมการประมูลหมายความว่าผู้ขอรับใบอนุญาตที่คณะกรรมการพิจารณาว่ามีคุณสมบัติและปฏิบัติตามข้อกำหนดและเป็นผู้ที่มีสิทธิเข้าร่วมการประมูลใบอนุญาตให้ใช้คลื่นความถี่ย่าน ๑๘๐๐ MHzผู้ชนะการประมูลหมายความว่าผู้เข้าร่วมการประมูลที่ชนะการประมูลและมีสิทธิได้รับใบอนุญาตให้ใช้คลื่นความถี่ย่าน๑๘๐๐ MHzที่คณะกรรมการจะอนุญาตผู้รับใบอนุญาตหมายความว่า ผู้ได้รับใบอนุญาตให้ใช้คลื่นความถี่ย่าน ๑๘๐๐ MHzและใบอนุญาตประกอบกิจการโทรคมนาคมแบบที่สามจากคณะกรรมการเพื่อประกอบกิจการตามขอบเขตที่ได้รับอนุญาตหมวด๑การให้อนุญาต ข้อ ๔ คลื่นความถี่ย่าน ๑๘๐๐ MHzที่คณะกรรมการจะพิจารณาอนุญาตให้ใช้ตามประกาศนี้ เป็นคลื่นความถี่ในช่วง ๑๗๔๐ -๑๗๘๕ MHzคู่กับ ๑๘๓๕ - ๑๘๘๐ MHzมีขนาดความกว้างแถบคลื่นความถี่ (bandwidth)รวมทั้งสิ้น ๒ x๔๕ MHzแบ่งเป็นคลื่นความถี่จำนวนสามชุด ๆ ละ ๒ x๑๕ MHzดังนี้ชุดที่หนึ่ง ช่วงความถี่วิทยุ๑๗๔๐ - ๑๗๕๕ MHzคู่กับ ๑๘๓๕ - ๑๘๕๐ MHzชุดที่สอง ช่วงความถี่วิทยุ๑๗๕๕ - ๑๗๗๐ MHzคู่กับ ๑๘๕๐ - ๑๘๖๕ MHzชุดที่สาม ช่วงความถี่วิทยุ๑๗๗๐ - ๑๗๘๕ MHzคู่กับ ๑๘๖๕ - ๑๘๘๐ MHzผู้ขอรับใบอนุญาตแต่ละรายมีสิทธิยื่นประมูลคลื่นความถี่ได้ไม่เกินหนึ่งชุดคลื่นความถี่หรือ ๒ x๑๕ MHzเท่านั้นในกรณีที่มีชุดคลื่นความถี่เหลืออยู่คณะกรรมการจะดำเนินการเพื่ออนุญาตให้ใช้ชุดคลื่นความถี่นั้นภายในหนึ่งปีนับจากการประมูลครั้งก่อนหน้าสิ้นสุดลงข้อ ๕ ผู้ชนะการประมูลตามประกาศนี้เมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาออกใบอนุญาตให้ใช้คลื่นความถี่ย่าน ๑๘๐๐ MHzและใบอนุญาตประกอบกิจการโทรคมนาคมแบบที่สาม ตามมาตรา ๗แห่งพระราชบัญญัติการประกอบกิจการโทรคมนาคม พ.ศ. ๒๕๔๔เพื่อประกอบกิจการตามขอบเขตการอนุญาตกรณีผู้ชนะการประมูลตามประกาศนี้เป็นผู้รับใบอนุญาตให้ใช้คลื่นความถี่หรือเป็นผู้รับใบอนุญาตประกอบกิจการโทรคมนาคมแบบที่สามอยู่แล้วเมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาอนุญาตให้ใช้คลื่นความถี่ย่าน ๑๘๐๐ MHzเพื่อประกอบกิจการตามขอบเขตการอนุญาตที่คณะกรรมการกำหนดเพิ่มเติมภายใต้ใบอนุญาตให้ใช้คลื่นความถี่หรือใบอนุญาตประกอบกิจการโทรคมนาคมแบบที่สามที่ได้รับอยู่เดิม แล้วแต่กรณีให้ถือว่าผู้รับใบอนุญาตเป็นผู้ได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วย ทั้งนี้เฉพาะในส่วนที่เกี่ยวกับเครื่องวิทยุคมนาคมที่ใช้ในการประกอบกิจการตามขอบเขตการอนุญาตและผู้รับใบอนุญาตจะต้องปฏิบัติตามระเบียบและประกาศที่เกี่ยวข้องด้วยหมวด๒คุณสมบัติของผู้ขอรับใบอนุญาต ข้อ ๖ ผู้ขอรับใบอนุญาตจะต้องมีคุณสมบัติดังต่อไปนี้(๑)ผู้ขอรับใบอนุญาตจะต้องมีคุณสมบัติตามที่กำหนดไว้ในมาตรา ๘แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ซึ่งแก้ไขเพิ่มเติมโดยพระราชบัญญัติการประกอบกิจการโทรคมนาคม(ฉบับที่ ๒) พ.ศ. ๒๕๔๙และต้องมีคุณสมบัติและไม่มีลักษณะต้องห้ามตามที่กำหนดไว้ในข้อ ๓ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการโทรคมนาคมแบบที่สาม(๒)ผู้ขอรับใบอนุญาตต้องเป็นนิติบุคคลประเภทบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทยและต้องมิใช่คนต่างด้าวตามกฎหมายว่าด้วยการประกอบธุรกิจของคนต่างด้าวผู้ขอรับใบอนุญาตจะต้องกำหนดข้อห้ามตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๕พร้อมคำรับรองซึ่งลงนามโดยผู้มีอำนาจลงนามผูกพันนิติบุคคล ว่าจะไม่ดำเนินการใด ๆอันเป็นการขัดต่อข้อห้ามดังกล่าวภายหลังการประมูลกรณีผู้รับใบอนุญาตมีการกระทำอันเป็นการฝ่าฝืนข้อห้ามดังกล่าวให้ดำเนินการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๕(๓)ผู้ขอรับใบอนุญาตต้องไม่มีความเกี่ยวโยงกันกับผู้ขอรับใบอนุญาตรายอื่น โดยไม่เป็นผู้ถือหุ้นรายใหญ่ไม่เป็นบริษัทย่อย ไม่เป็นบริษัทร่วมไม่เป็นผู้มีอำนาจควบคุมหรือถูกควบคุมไม่มีการถือหุ้นไขว้กับผู้ขอรับใบอนุญาตรายอื่นหรือไม่มีผู้ถือหุ้นรายใหญ่หรือผู้มีอำนาจควบคุมเป็นบุคคลเดียวกันกับผู้ขอรับใบอนุญาตรายอื่นเว้นแต่กรณีมีความสัมพันธ์ในลักษณะของการเป็นผู้ให้หรือผู้ได้รับอนุญาต สัมปทานหรือสัญญา ตามมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ ทั้งนี้ให้เป็นไปตามข้อกำหนดในแบบคำขอรับใบอนุญาตการให้ใช้คลื่นความถี่สำหรับกิจการโทรคมนาคมย่าน ๑๘๐๐ MHzแบบที่ ๓ รายงานการถือครองหุ้นและการมีอำนาจควบคุม(๔)ผู้ขอรับใบอนุญาตจะต้องไม่เป็นผู้ที่มีการฝ่าฝืนหรือไม่ปฏิบัติตามกฎการประมูลและเงื่อนไขการดำเนินการก่อนรับใบอนุญาตจากการขอรับใบอนุญาตให้ใช้คลื่นความถี่สำหรับกิจการโทรคมนาคมที่ผ่านมาและจะต้องไม่เป็นนิติบุคคลอื่นซึ่งมีกรรมการ กรรมการผู้จัดการหรือผู้มีอำนาจในการดำเนินงานในกิจการของนิติบุคคลนั้นเป็นบุคคลเดียวกันกับกรรมการกรรมการผู้จัดการ หรือผู้มีอำนาจในการดำเนินงานในกิจการของผู้ขอรับใบอนุญาตรายดังกล่าวหรือจะต้องเป็นผู้ที่ไม่มีความเกี่ยวโยงกันกับผู้ขอรับใบอนุญาตรายดังกล่าวโดยไม่เป็นผู้ถือหุ้นรายใหญ่ ไม่เป็นบริษัทย่อย ไม่เป็นบริษัทร่วมไม่เป็นผู้มีอำนาจควบคุมหรือถูกควบคุมไม่มีการถือหุ้นไขว้กับผู้ขอรับใบอนุญาตรายดังกล่าวหรือไม่มีผู้ถือหุ้นรายใหญ่หรือผู้มีอำนาจควบคุมเป็นบุคคลเดียวกันกับผู้ขอรับใบอนุญาตรายดังกล่าวตามข้อกำหนดในแบบคำขอรับใบอนุญาตการให้ใช้คลื่นความถี่สำหรับกิจการโทรคมนาคมย่าน๑๘๐๐ MHzแบบที่ ๓ รายงานการถือครองหุ้นและการมีอำนาจควบคุมในการตรวจสอบหากปรากฏว่าผู้ขอรับใบอนุญาตไม่มีคุณสมบัติตามที่กำหนดหรือหากปรากฏข้อเท็จจริงภายหลังว่าผู้ขอรับใบอนุญาตที่เป็นผู้เข้าร่วมการประมูลหรือผู้ชนะการประมูล ไม่มีคุณสมบัติตามที่กำหนดคณะกรรมการจะตัดรายชื่อผู้ขอรับใบอนุญาตดังกล่าวออกจากการเป็นผู้ขอรับใบอนุญาตผู้เข้าร่วมการประมูลหรือผู้ชนะการประมูล แล้วแต่กรณีหมวด๓การขอรับใบอนุญาต ข้อ ๗ ในการขอรับใบอนุญาต ผู้ขอรับใบอนุญาตต้องดำเนินการดังต่อไปนี้ณ วันที่ยื่นคำขอ(๑)ยื่นคำขอรับใบอนุญาตตามแบบคำขอรับใบอนุญาตให้ใช้คลื่นความถี่ย่าน ๑๘๐๐ MHzที่กรอกข้อมูลครบถ้วนและแนบเอกสารหลักฐานและข้อมูลตามที่กำหนดในภาคผนวก ก พร้อมสำเนา จำนวน ๒ชุด และเอกสารที่บันทึกลงสื่ออิเล็กทรอนิกส์ ณ สำนักงาน เลขที่ ๘๗ ซอยพหลโยธิน ๘ ถนนพหลโยธินแขวงสามเสนใน เขตพญาไท กรุงเทพมหานคร ๑๐๔๐๐(๒)ผู้ขอรับใบอนุญาตจะต้องดำเนินตามข้อ ๖ (๒)โดยจัดส่งเอกสารของผู้ขอรับใบอนุญาตที่กำหนดข้อห้ามให้ครบถ้วนตามที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ. ๒๕๕๕พร้อมคำรับรองซึ่งลงนามโดยผู้มีอำนาจลงนามผูกพันนิติบุคคลว่าจะไม่ดำเนินการใดๆ อันเป็นการขัดต่อข้อห้ามดังกล่าว ทั้งนี้ ตามแบบคำขอรับใบอนุญาตให้ใช้คลื่นความถี่ย่าน๑๘๐๐ MHzนอกจากการรับรองตามข้างต้นแล้วผู้ขอรับใบอนุญาตต้องทำการรับรองตามข้อกำหนดในมาตรการข้อจำกัดพฤติกรรมสมยอมในการตกลงราคาประมูลการรับรองว่าเมื่อได้รับใบอนุญาตให้ใช้คลื่นความถี่แล้วผู้ขอรับใบอนุญาตยินยอมที่จะจัดให้มีและปฏิบัติตามแผนความรับผิดชอบต่อสังคม (Corporate Social Responsibility - CSR) ที่คณะกรรมการเห็นชอบและลงนามรับรองในหนังสือยินยอมของผู้เข้าร่วมการประมูล(๓)ชำระค่าพิจารณาคำขอใบอนุญาตในอัตรา ๕๐๐,๐๐๐บาท (ห้าแสนบาทถ้วน) เป็นเงินสดหรือเช็คจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ สั่งจ่ายสำนักงานซึ่งเป็นเช็คลงวันที่ที่ใช้เช็คนั้นชำระต่อสำนักงานหรือก่อนหน้านั้นไม่เกินสามวันทำการโดยให้ถือว่าเป็นค่าพิจารณาคำขอรับใบอนุญาตให้ใช้คลื่นความถี่และใบอนุญาตประกอบกิจการโทรคมนาคมและสำนักงานจะไม่คืนเงินจำนวนดังกล่าวไม่ว่ากรณีใด ๆ(๔)วางหลักประกันการประมูลเป็นเช็คจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ ที่สั่งจ่ายสำนักงาน ซึ่งเป็นเช็คลงวันที่ที่ใช้เช็คนั้นชำระต่อสำนักงานหรือก่อนหน้านั้นไม่เกินสามวันทำการหรือหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เป็นจำนวนเงิน ๑,๘๘๐,๐๐๐,๐๐๐บาท (หนึ่งพันแปดร้อยแปดสิบล้านบาทถ้วน)หากผู้ขอรับใบอนุญาตไม่ดำเนินการตามวิธีการขอรับใบอนุญาตที่คณะกรรมการกำหนดสำนักงานจะไม่รับคำขอรับใบอนุญาตคณะกรรมการสงวนสิทธิ์ในการริบหลักประกันการประมูลดังกล่าวในกรณีที่ผู้เข้าร่วมการประมูลหรือผู้ชนะการประมูลไม่ปฏิบัติตามเงื่อนไขในการประมูล กฎการประมูลหรือเงื่อนไขก่อนรับใบอนุญาตที่กำหนดข้อ ๘ สำนักงานจะดำเนินการพิจารณาคำขอรับใบอนุญาตดังนี้(๑)สำนักงานจะพิจารณาตรวจสอบแบบคำขอรับใบอนุญาตให้ใช้คลื่นความถี่ย่าน ๑๘๐๐ MHzที่กรอกข้อมูลครบถ้วนแล้ว และเอกสารหลักฐานที่จำเป็นต้องใช้ในการพิจารณาให้ครบถ้วน(๒)หากปรากฏว่าแบบคำขอรับใบอนุญาตให้ใช้คลื่นความถี่ย่าน ๑๘๐๐ MHzและเอกสารสำหรับการพิจารณาคุณสมบัติของผู้ขอรับใบอนุญาตในข้อ ๒ ของภาคผนวก กท้ายประกาศนี้ไม่ครบถ้วน หรือไม่เพียงพอสำนักงานจะแจ้งให้ผู้ขอรับใบอนุญาตจัดส่งเอกสารหลักฐานให้ครบถ้วนภายในห้าวันทำการนับจากวันที่ได้รับแจ้งทั้งนี้หากครบกำหนดระยะเวลาดังกล่าวแล้ว ผู้ขอรับใบอนุญาตยังมิได้ส่งเอกสารหลักฐานเพิ่มเติมให้ครบถ้วนตามที่ได้รับแจ้งจะถือว่าผู้ขอรับใบอนุญาตไม่ประสงค์จะยื่นเอกสารหลักฐานเพิ่มเติม(๓)สำนักงานจะดำเนินการพิจารณาว่าผู้ขอรับใบอนุญาตมีคุณสมบัติตามข้อกำหนดในข้อ ๖ ครบถ้วนหรือไม่และนำเสนอคณะกรรมการพิจารณา โดยจะแจ้งผลการพิจารณาการเป็นผู้เข้าร่วมการประมูลให้แก่ผู้ขอรับใบอนุญาตทราบภายในสิบห้าวันนับจากวันยื่นคำขอหรือวันที่ได้รับเอกสารหลักฐานครบถ้วนตามข้อ ๘ (๒) จากผู้ขอรับใบอนุญาตทุกรายโดยสำนักงานจะประกาศรายชื่อผู้เข้าร่วมการประมูลให้ทราบเป็นการทั่วไปทั้งนี้ หากมีข้อสงสัยในคุณสมบัติของผู้ขอรับใบอนุญาตตามข้อกำหนดในข้อ๖สำนักงานอาจให้ผู้ขอรับใบอนุญาตชี้แจงข้อมูลรายละเอียดเพิ่มเติมเพื่อประกอบการพิจารณาคุณสมบัติของผู้ขอรับใบอนุญาต(๔)กรณีที่คณะกรรมการพิจารณาว่าผู้ขอรับใบอนุญาตรายใดไม่มีคุณสมบัติหรือไม่ได้ปฏิบัติตามข้อกำหนดให้ครบถ้วนผู้ขอรับใบอนุญาตมีสิทธิอุทธรณ์ต่อคณะกรรมการเพื่อให้ทบทวนภายในสามวันทำการนับจากวันที่ได้รับหนังสือแจ้งโดยการอุทธรณ์ต้องแสดงเหตุผลของการอุทธรณ์และเอกสารที่เกี่ยวข้องคณะกรรมการจะแจ้งผลการพิจารณาภายในเจ็ดวันนับจากวันที่ได้รับอุทธรณ์คำวินิจฉัยของคณะกรรมการให้ถือเป็นที่สุด(๕)กรณีที่ผู้ขอรับใบอนุญาตมิได้รับการพิจารณาให้เป็นผู้เข้าร่วมการประมูลสำนักงานจะคืนหลักประกันการประมูลให้แก่ผู้ขอรับใบอนุญาตภายในสิบห้าวันนับจากวันที่ประกาศรายชื่อผู้เข้าร่วมการประมูลหมวด๔การประมูล ข้อ ๙ คณะกรรมการจะใช้วิธีการประมูลในรูปแบบดังนี้(๑)คณะกรรมการจะเปิดประมูลชุดคลื่นความถี่ย่าน ๑๘๐๐ MHzที่จะให้อนุญาตพร้อมกันและดำเนินการประมูลหลายรอบโดยราคาประมูลในแต่ละรอบจะเพิ่มขึ้นตามลำดับ (SimultaneousAscendingBidAuction) ทั้งนี้ กฎการประมูลให้เป็นไปตามรายละเอียดในภาคผนวกข ท้ายประกาศนี้(๒)ราคาขั้นต่ำของการอนุญาตให้ใช้คลื่นความถี่แต่ละชุดมีราคา ๓๗,๔๕๗,๐๐๐,๐๐๐บาท (สามหมื่นเจ็ดพันสี่ร้อยห้าสิบเจ็ดล้านบาทถ้วน)(๓)ในกรณีที่ผู้เข้าร่วมการประมูลมีจำนวนน้อยกว่าหรือเท่ากับจำนวนชุดคลื่นความถี่ที่จะอนุญาตให้ใช้คณะกรรมการจะกำหนดจำนวนชุดคลื่นความถี่ที่จะให้อนุญาตให้ใช้ดังนี้(๓.๑)กรณีที่มีผู้เข้าร่วมการประมูลสามรายคณะกรรมการจะดำเนินการประมูลใบอนุญาตให้ใช้คลื่นความถี่จำนวนสองชุดดังนี้ชุดที่หนึ่งช่วงความถี่วิทยุ ๑๗๔๐ - ๑๗๕๕ MHz คู่กับ ๑๘๓๕ - ๑๘๕๐ MHzชุดที่สอง ช่วงความถี่วิทยุ๑๗๕๕ - ๑๗๗๐ MHzคู่กับ ๑๘๕๐ - ๑๘๖๕ MHz(๓.๒)กรณีที่มีผู้เข้าร่วมการประมูลสองรายคณะกรรมการจะดำเนินการประมูลใบอนุญาตให้ใช้คลื่นความถี่จำนวนหนึ่งชุดช่วงความถี่วิทยุ ๑๗๔๐ - ๑๗๕๕ MHzคู่กับ ๑๘๓๕ - ๑๘๕๐ MHz(๓.๓)กรณีที่ผู้เข้าร่วมการประมูลหนึ่งรายคณะกรรมการจะดำเนินการประมูลใบอนุญาตให้ใช้คลื่นความถี่จำนวนหนึ่งชุดช่วงความถี่วิทยุ ๑๗๔๐ - ๑๗๕๕ MHzคู่กับ ๑๘๓๕ - ๑๘๕๐ MHz โดยคณะกรรมการจะเปิดรับคำขอรับใบอนุญาตเพิ่มเติมเป็นระยะเวลาสามสิบวันนับจากวันที่สำนักงานประกาศรายชื่อผู้ผ่านคุณสมบัติเป็นผู้เข้าร่วมการประมูลภายหลังจากครบกำหนดเวลาดังกล่าวแล้วหากยังคงมีผู้เข้าร่วมการประมูลเท่ากับจำนวนชุดคลื่นความถี่ที่จะอนุญาตให้ใช้คณะกรรมการจะดำเนินการประมูลตามกระบวนการประมูลในประกาศนี้ต่อไปโดยผู้เข้าร่วมการประมูลจะต้องเสนอราคาเพิ่มไม่น้อยกว่าหนึ่งครั้งตามกฎการประมูลภายหลังการประมูลตามวรรคหนึ่งหากยังคงมีชุดคลื่นความถี่เหลืออยู่คณะกรรมการอาจพิจารณาดำเนินการประมูลชุดคลื่นความถี่ที่เหลือตามความเหมาะสมก็ได้(๔)ในกรณีที่ไม่มีผู้เข้าร่วมการประมูลคณะกรรมการสงวนสิทธิ์ในการยกเลิกการประมูลและอาจพิจารณากำหนดการประมูลครั้งต่อไปตามความเหมาะสม(๕)คณะกรรมการจะรับรองผลการประมูลภายในเจ็ดวันนับจากวันสิ้นสุดการประมูลโดยสำนักงานจะแจ้งผลการประมูลแก่ผู้เข้าร่วมการประมูลทุกรายทราบและจะประกาศรายชื่อผู้ชนะการประมูลให้ทราบเป็นการทั่วไปทั้งนี้สำนักงานจะคืนหลักประกันการประมูลให้แก่ผู้ที่ไม่ชนะการประมูลภายในสิบห้าวันนับจากวันที่ประกาศรายชื่อผู้ชนะการประมูล(๖)กรณีที่ผู้ชนะการประมูลไม่ดำเนินการตามเงื่อนไขก่อนรับใบอนุญาตให้ถูกต้องและครบถ้วนภายในระยะเวลาที่กำหนดให้คณะกรรมการพิจารณาให้ผู้เข้าร่วมการประมูลที่เสนอราคาสุดท้ายต่ำกว่าในลำดับถัดไปตามลำดับเป็นผู้ชนะการประมูลแทนในกรณีที่ผู้เข้าร่วมการประมูลที่เหลือเสนอราคาสุดท้ายเท่ากันให้คณะกรรมการดำเนินการให้มีการประมูลสำหรับผู้เข้าร่วมการประมูลดังกล่าวโดยจะเริ่มต้นการประมูลที่ราคาสุดท้ายที่ผู้เข้าร่วมการประมูลที่เหลือเสนอ ทั้งนี้ การดำเนินการประมูลให้เป็นไปตามที่คณะกรรมการกำหนดเพิ่มเติมภายหลังข้อ ๑๐ ผู้ชนะการประมูลจะต้องชำระเงินประมูลคลื่นความถี่ดังนี้(๑)ผู้ชนะการประมูลจะต้องชำระเงินประมูลคลื่นความถี่ตามราคาการประมูลสูงสุดของผู้ชนะการประมูลแต่ละรายโดยแบ่งจ่ายเป็นสามงวดดังนี้งวดที่หนึ่งชำระเงินประมูลคลื่นความถี่เป็นจำนวนร้อยละห้าสิบของราคาการประมูลสูงสุดพร้อมหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงิน พ.ศ. ๒๕๕๑เพื่อค้ำประกันการชำระเงินประมูลคลื่นความถี่ในส่วนที่เหลือ ภายในเก้าสิบวันนับจากวันที่ได้รับหนังสือแจ้งเป็นผู้ชนะการประมูลงวดที่สองชำระเงินประมูลคลื่นความถี่เป็นจำนวนร้อยละยี่สิบห้าของราคาการประมูลสูงสุดพร้อมหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงิน พ.ศ. ๒๕๕๑เพื่อค้ำประกันการชำระเงินประมูลคลื่นความถี่งวดที่สามภายในสิบห้าวันเมื่อครบกำหนดระยะเวลาสองปีนับแต่วันที่ได้รับใบอนุญาตโดยสำนักงานจะคืนหนังสือค้ำประกันที่ได้นำส่งในงวดที่หนึ่งภายในสิบห้าวันนับจากวันที่ผู้รับใบอนุญาตชำระเงินประมูลคลื่นความถี่งวดที่สองงวดที่สาม ชำระเงินประมูลคลื่นความถี่เป็นจำนวนร้อยละยี่สิบห้าของราคาการประมูลสูงสุดภายในสิบห้าวันเมื่อครบกำหนดระยะเวลาสามปีนับแต่วันที่ได้รับใบอนุญาตโดยสำนักงานจะคืนหนังสือค้ำประกันที่ได้นำส่งในงวดที่สองภายในสิบห้าวันนับจากวันที่ผู้รับใบอนุญาตชำระเงินประมูลคลื่นความถี่งวดที่สามทั้งนี้เงินประมูลคลื่นความถี่ที่ผู้ชนะการประมูลแต่ละรายต้องชำระ ยังไม่รวมภาษีค่าธรรมเนียมต่าง ๆ และดอกเบี้ย ตามที่กฎหมายกำหนด(๒)กรณีที่ผู้รับใบอนุญาตไม่ชำระเงินประมูลคลื่นความถี่งวดที่สองหรืองวดที่สามให้ครบถ้วนภายในระยะเวลาที่กำหนด ผู้รับใบอนุญาตต้องชำระเงินประมูลคลื่นความถี่ส่วนเพิ่มเป็นจำนวนเงินเท่ากับผลคูณของจำนวนเงินประมูลคลื่นความถี่ที่ค้างชำระกับอัตราดอกเบี้ยร้อยละสิบห้าต่อปีคำนวณเป็นรายวัน โดยหากพ้นกำหนดชำระเงินตามเวลาที่ระบุจะถือว่าผู้รับใบอนุญาตกระทำผิดเงื่อนไขของประกาศนี้ และคณะกรรมการอาจพักใช้หรือเพิกถอนใบอนุญาตได้(๓)ในการชำระเงินประมูลคลื่นความถี่งวดที่หนึ่งให้สำนักงานนำหลักประกันการประมูลของผู้ชนะการประมูลแต่ละรายมาชำระเป็นเงินประมูลคลื่นความถี่ก่อนและให้ผู้ชนะการประมูลแต่ละรายชำระเงินประมูลคลื่นความถี่ส่วนที่เหลือจนครบถ้วนภายในระยะเวลาที่กำหนดหมวด๕ข้อกำหนดในการอนุญาต ส่วนที่๑เงื่อนไขการดำเนินการก่อนรับใบอนุญาต ข้อ ๑๑ ผู้ชนะการประมูลจะต้องดำเนินการดังต่อไปนี้ภายในเก้าสิบวันนับแต่วันที่ได้รับหนังสือแจ้งเป็นผู้ชนะการประมูล(๑)ชำระเงินประมูลคลื่นความถี่งวดที่หนึ่ง พร้อมจัดส่งหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินประมูลคลื่นความถี่งวดที่สองและงวดที่สามตามที่กำหนดในข้อ ๑๐(๒)หากปรากฏว่าเอกสารหลักฐานและข้อมูลที่จำเป็นต้องใช้ในการอนุญาตสำหรับผู้ขอรับใบอนุญาตประกอบกิจการโทรคมนาคมแบบที่สามที่จัดส่งตามข้อ๔ ของภาคผนวก ก ท้ายประกาศนี้ ไม่ถูกต้องหรือไม่เพียงพอผู้ชนะการประมูลจะต้องแก้ไขเอกสารหลักฐานดังกล่าวให้ครบถ้วนถูกต้องตามรายละเอียดที่ได้รับแจ้งจากสำนักงานกรณีที่ผู้ชนะการประมูลไม่ดำเนินการตามเงื่อนไขก่อนรับใบอนุญาตให้ถูกต้องและครบถ้วนภายในระยะเวลาที่กำหนดให้ถือว่าผู้ชนะการประมูลสละสิทธิ์ที่จะได้รับใบอนุญาตให้ใช้คลื่นความถี่ย่าน ๑๘๐๐MHzคณะกรรมการจะดำเนินการริบหลักประกันการประมูลและผู้ชนะการประมูลรายดังกล่าวต้องชดใช้ค่าเสียหายเบื้องต้นเป็นจำนวนเงินไม่น้อยกว่า๕,๖๒๐,๐๐๐,๐๐๐บาท (ห้าพันหกร้อยยี่สิบล้านบาทถ้วน)ทั้งนี้ผู้ชนะการประมูลที่ไม่ดำเนินการตามเงื่อนไขก่อนรับใบอนุญาตรายดังกล่าวและนิติบุคคลอื่นซึ่งมีกรรมการ กรรมการผู้จัดการหรือผู้มีอำนาจในการดำเนินงานในกิจการของนิติบุคคลนั้นเป็นบุคคลเดียวกันกับกรรมการกรรมการผู้จัดการหรือผู้มีอำนาจในการดำเนินงานในกิจการของผู้ชนะการประมูลที่ไม่ดำเนินการตามเงื่อนไขก่อนรับใบอนุญาตรายดังกล่าวหรือผู้ที่มีความเกี่ยวโยงกันกับผู้ชนะการประมูลที่ไม่ดำเนินการตามเงื่อนไขก่อนรับใบอนุญาตรายดังกล่าวโดยการเป็นผู้ถือหุ้นรายใหญ่เป็นบริษัทย่อย เป็นบริษัทร่วมเป็นผู้มีอำนาจควบคุมหรือถูกควบคุมมีการถือหุ้นไขว้กับผู้ชนะการประมูลที่ไม่ดำเนินการตามเงื่อนไขก่อนรับใบอนุญาตรายดังกล่าวหรือมีผู้ถือหุ้นรายใหญ่หรือผู้มีอำนาจควบคุมเป็นบุคคลเดียวกันกับผู้ชนะการประมูลที่ไม่ดำเนินการตามเงื่อนไขก่อนรับใบอนุญาตรายดังกล่าวตามข้อกำหนดในแบบคำขอรับใบอนุญาตการให้ใช้คลื่นความถี่สำหรับกิจการโทรคมนาคมย่าน ๑๘๐๐ MHzแบบที่ ๓ รายงานการถือครองหุ้นและการมีอำนาจควบคุมจะไม่สามารถยื่นขอรับใบอนุญาตให้ใช้คลื่นความถี่หรือใบอนุญาตประกอบกิจการโทรคมนาคมใดๆ ได้ต่อไป จนกว่าคณะกรรมการพิจารณาอนุญาตข้อ ๑๒ คณะกรรมการจะให้ใบอนุญาตให้ใช้คลื่นความถี่ย่าน๑๘๐๐ MHzและใบอนุญาตประกอบกิจการโทรคมนาคมแบบที่สามแก่ผู้ชนะการประมูลแต่ละรายภายหลังจากผู้ชนะการประมูลได้ปฏิบัติตามเงื่อนไขการดำเนินการก่อนรับใบอนุญาตครบถ้วนและถูกต้องส่วนที่๒ระยะเวลาการอนุญาตและขอบเขตการอนุญาต ข้อ ๑๓ ใบอนุญาตให้ใช้คลื่นความถี่ย่าน ๑๘๐๐ MHz ที่ได้รับอนุญาตตามประกาศนี้และใบอนุญาตประกอบกิจการโทรคมนาคมแบบที่สามให้มีระยะเวลาการอนุญาตเริ่มต้นนับแต่วันที่ได้รับอนุญาตจนถึงวันที่ ๑๕ กันยายน๒๕๗๖กรณีผู้ได้รับอนุญาตให้ใช้คลื่นความถี่ย่าน๑๘๐๐ MHzตามประกาศนี้เป็นผู้รับใบอนุญาตให้ใช้คลื่นความถี่หรือผู้รับใบอนุญาตประกอบกิจการโทรคมนาคมแบบที่สามอยู่แล้ว ให้มีระยะเวลาการอนุญาตเฉพาะบริการโทรคมนาคมที่ใช้คลื่นความถี่ย่าน๑๘๐๐ MHzที่ได้รับอนุญาตตามประกาศนี้ ตามขอบเขตที่ได้รับอนุญาตจนถึงวันที่ ๑๕ กันยายน ๒๕๗๖ผู้รับใบอนุญาตจะต้องปฏิบัติตามเงื่อนไขก่อนเลิกกิจการตามที่คณะกรรมการกำหนดและจะต้องส่งแผนการบริหารจัดการผู้ใช้บริการเป็นการล่วงหน้าไม่น้อยกว่าสองปีก่อนระยะเวลาการอนุญาตสิ้นสุดลงทั้งนี้เพื่อมิให้มีผลกระทบต่อผู้ใช้บริการและผู้รับใบอนุญาตจะต้องคืนคลื่นความถี่ที่ได้รับอนุญาตให้แก่คณะกรรมการเมื่อสิ้นสุดระยะเวลาการอนุญาตข้อ ๑๔ ผู้รับใบอนุญาตมีสิทธิให้บริการโทรคมนาคมในลักษณะของการให้บริการโครงข่ายโทรคมนาคม เพื่อให้เช่าใช้และเพื่อให้บริการโทรคมนาคม(Network Provider and Service Provider) และการให้บริการสิ่งอำนวยความสะดวกด้านโทรคมนาคม (Telecommunications Facility)โดยมีขอบเขตในการประกอบกิจการโทรคมนาคมดังกล่าวทั่วราชอาณาจักรไทย ทั้งนี้กิจการโทรคมนาคมที่ได้รับอนุญาตให้รวมถึงลักษณะและประเภทของบริการ ดังนี้(๑)บริการโครงข่ายโทรคมนาคมไร้สาย(๒)บริการโทรคมนาคม ดังนี้(๒.๑)บริการโทรศัพท์เคลื่อนที่(๒.๒)บริการพหุสื่อความเร็วสูง (PublicBroadbandMultimediaService)(๒.๓)บริการมูลค่าเพิ่ม (Value-addedService)ของบริการโทรคมนาคมที่ได้รับอนุญาต(๒.๔)บริการขายส่งบริการ สำหรับบริการในข้อ (๒.๑) (๒.๒) และ (๒.๓)(๓)บริการสิ่งอำนวยความสะดวกด้านโทรคมนาคม (TelecommunicationsFacility)ในกรณีที่ผู้รับใบอนุญาตประสงค์จะประกอบกิจการกระจายเสียงหรือกิจการโทรทัศน์จะต้องปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์และกฎหมายอื่นที่เกี่ยวข้องหมวด๖เงื่อนไขในการอนุญาต ข้อ ๑๕ ผู้รับใบอนุญาตจะต้องปฏิบัติตามข้อกำหนดและเงื่อนไขการใช้งานความถี่วิทยุและการประกอบกิจการโทรคมนาคมภายใต้พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม (ฉบับที่ ๒) พ.ศ. ๒๕๖๐พระราชบัญญัติการประกอบกิจการโทรคมนาคม พ.ศ. ๒๕๔๔ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง แผนความถี่วิทยุกิจการโทรคมนาคมเคลื่อนที่สากล (InternationalMobileTelecommunications-IMT)ย่านความถี่ ๑๗๑๐ - ๑๗๘๕/๑๘๐๕ - ๑๘๘๐ เมกะเฮิรตซ์ (MHz) เงื่อนไขในการอนุญาตสำหรับใบอนุญาตประกอบกิจการโทรคมนาคมแบบที่สามตลอดจนระเบียบ ประกาศ คำสั่ง ข้อกำหนด หรือหลักเกณฑ์ใด ๆที่คณะกรรมการกำหนดอย่างเคร่งครัดข้อ ๑๖ ผู้รับใบอนุญาตมีหน้าที่ในการชำระค่าธรรมเนียมใบอนุญาตประกอบกิจการโทรคมนาคมแบบที่สามค่าตอบแทนการใช้คลื่นความถี่ค่าธรรมเนียมเลขหมายโทรคมนาคมการจัดสรรรายได้ที่ได้รับจากการให้บริการโทรคมนาคมให้แก่กองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคม เพื่อประโยชน์สาธารณะและค่าธรรมเนียมอื่นใดที่เกี่ยวข้องตามหลักเกณฑ์และวิธีการที่คณะกรรมการกำหนดข้อ ๑๗ การจัดให้มีโครงข่ายโทรคมนาคมเพื่อการประกอบกิจการ(๑)ผู้รับใบอนุญาตจะต้องจัดให้มีโครงข่ายโทรคมนาคมเพื่อการประกอบกิจการครอบคลุมจำนวนประชากรไม่น้อยกว่าร้อยละสี่สิบของจำนวนประชากรทั้งหมดภายในสี่ปีนับจากวันที่ได้รับอนุญาตและครอบคลุมจำนวนประชากรไม่น้อยกว่าร้อยละห้าสิบของจำนวนประชากรทั้งหมดภายในแปดปีนับจากวันที่ได้รับอนุญาตทั้งนี้การจัดให้มีโครงข่ายโทรคมนาคมเพื่อการประกอบกิจการให้รวมถึงการสร้างหรือเช่าโครงข่ายโทรคมนาคมเพื่อการประกอบกิจการแต่ไม่รวมถึงการใช้บริการข้ามโครงข่ายโทรศัพท์เคลื่อนที่ภายในประเทศของผู้ประกอบกิจการโทรศัพท์เคลื่อนที่รายอื่น(๒)โครงข่ายโทรคมนาคมของผู้รับใบอนุญาตจะต้องรองรับอัตราความเร็วในการส่งข้อมูลไม่น้อยกว่าอัตราที่กำหนดตามหลักเกณฑ์ว่าด้วยมาตรฐานและคุณภาพการให้บริการโทรคมนาคมประเภทข้อมูลที่คณะกรรมการประกาศกำหนดทั้งนี้ ในกรณีที่ผู้รับใบอนุญาตได้โฆษณายืนยันมาตรฐานคุณภาพการให้บริการโทรคมนาคมของตนไว้ให้เป็นหน้าที่ของผู้รับใบอนุญาตที่จะต้องปฏิบัติให้เป็นไปตามที่ได้โฆษณาไว้นั้น(๓)เพื่อประโยชน์ในการพิจารณาตรวจสอบการปฏิบัติและการลงทุนตามเงื่อนไขในการจัดให้มีโครงข่ายโทรคมนาคมอย่างชัดเจนผู้รับใบอนุญาตต้องจัดทำรายงานแสดงผลการดำเนินการติดตั้งโครงข่ายโทรคมนาคมตามระยะเวลาที่คณะกรรมการกำหนดและจะต้องส่งมอบหลักฐานสนับสนุนเพื่อแสดงอัตราความเร็วในการส่งข้อมูลโดยเฉลี่ยตามที่คณะกรรมการร้องขอทั้งนี้ คณะกรรมการจะกำหนดหลักเกณฑ์เงื่อนไข และวิธีการวัดความครอบคลุมประชากรที่อยู่ในพื้นที่ให้บริการและการวัดอัตราความเร็วในการส่งข้อมูลในภายหลัง(๔)กรณีผู้รับใบอนุญาตไม่สามารถปฏิบัติตามเงื่อนไขในการจัดให้มีโครงข่ายโทรคมนาคมเพื่อการประกอบกิจการตามข้อ๑๗ (๑) โดยไม่มีเหตุอันจะอ้างตามกฎหมายได้ ซึ่งถือเป็นการเอาเปรียบผู้บริโภคในการที่จะได้รับบริการจากคลื่นความถี่อันเป็นทรัพยากรสื่อสารของชาติเพื่อประโยชน์สาธารณะย่อมมีผลเป็นการปฏิเสธสิทธิที่ผู้บริโภคหรือผู้รับใบอนุญาตรายอื่นพึงมีพึงได้จากการให้บริการเมื่อพ้นกำหนดระยะเวลาในแต่ละช่วงแล้วผู้รับใบอนุญาตจะต้องชำระค่าปรับรายวันในอัตราร้อยละศูนย์จุดศูนย์ห้าของราคาประมูลสูงสุดของผู้รับใบอนุญาตตลอดระยะเวลาที่ไม่สามารถปฏิบัติตามเงื่อนไขภายในระยะเวลาที่คณะกรรมการกำหนดข้อ ๑๘ การใช้โครงสร้างพื้นฐานร่วมกันผู้รับใบอนุญาตต้องปฏิบัติตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ พ.ศ.๒๕๕๖ข้อ ๑๙ การให้บริการโทรศัพท์เคลื่อนที่แบบโครงข่ายเสมือน(MobileVirtualNetworkOperator-MVNO)(๑)ผู้รับใบอนุญาตต้องปฏิบัติตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง บริการโทรศัพท์เคลื่อนที่แบบโครงข่ายเสมือน พ.ศ. ๒๕๕๖(๒)ผู้รับใบอนุญาตจะต้องจัดให้มีบริการโครงข่ายโทรคมนาคม โดยมีขนาดความจุ (capacity)อย่างน้อยร้อยละสิบของโครงข่ายโทรคมนาคมทั้งหมดของตนเองให้แก่ผู้ให้บริการโทรศัพท์เคลื่อนที่แบบโครงข่ายเสมือนที่ไม่มีความเกี่ยวโยงกันกับผู้รับใบอนุญาตรายหนึ่งรายใดตามประกาศนี้เมื่อมีคำขอรับบริการดังกล่าวข้อ ๒๐ การให้บริการข้ามโครงข่ายโทรศัพท์เคลื่อนที่ภายในประเทศ(nationalroaming)ผู้รับใบอนุญาตต้องปฏิบัติตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการใช้บริการข้ามโครงข่ายโทรศัพท์เคลื่อนที่ภายในประเทศ พ.ศ. ๒๕๕๖ข้อ ๒๑ การจัดเก็บข้อมูลผู้ใช้บริการโทรศัพท์เคลื่อนที่ในลักษณะที่เรียกเก็บเงินล่วงหน้าผู้รับใบอนุญาตต้องปฏิบัติตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดสรรและบริหารเลขหมายโทรคมนาคมและแนวทางที่สำนักงานกำหนดซึ่งรวมถึงการจัดให้มีการลงทะเบียนผู้ใช้บริการก่อนการเปิดใช้บริการข้อ ๒๒ มาตรการเพื่อสังคมและคุ้มครองผู้บริโภค(๑)ผู้รับใบอนุญ าตต้องจัดทำ แผนความรับผิดชอบต่อสังคม (CorporateSocialResponsibility-CSR)ขององค์กร โดยให้ครอบคลุมถึงการจัดการขยะอิเล็กทรอนิกส์ สุขภาพของผู้ใช้บริการการจัดทำแผนความเสี่ยงด้านเทคโนโลยีที่มีการเปลี่ยนแปลงอย่างรวดเร็ว และบริการ สำหรับผู้พิการซึ่งอย่างน้อยต้องมีการกำหนดอัตราค่าบริการพิเศษและการจัดทำใบแจ้งหนี้หรือสัญญาให้บริการที่ใช้ตัวอักษรขนาดใหญ่หรือใช้อักษรสำหรับคนตาบอด(Braille)โดยไม่คิดค่าบริการเพิ่ม ทั้งนี้ผู้รับใบอนุญาตจะต้องจัดส่งแผนความรับผิดชอบต่อสังคมต่อคณะกรรมการก่อนเริ่มให้บริการและต้องดำเนินการตามแผนภายใน๑ ปี นับจากวันที่เริ่มให้บริการ(๒)ผู้รับใบอนุญาตต้องจัดทำแผนคุ้มครองผู้บริโภคโดยให้ครอบคลุมถึงเรื่องมาตรการการรับเรื่องร้องเรียนโดยไม่มีค่าบริการมาตรการจัดการกับบริการที่ไม่เหมาะสม กระบวนการทำความเข้าใจกับประชาชนในการตั้งสถานีวิทยุคมนาคมและการสร้างความตระหนักรู้ให้แก่ผู้ใช้บริการเกี่ยวกับสิทธิในการใช้บริการโทรคมนาคมซึ่งรวมถึงการเผยแพร่คำประกาศสิทธิผู้บริโภคในการใช้บริการโทรศัพท์เคลื่อนที่ที่สำนักงานกำหนดทั้งนี้ ผู้รับใบอนุญาตจะต้องจัดส่งแผนคุ้มครองผู้บริโภคต่อคณะกรรมการก่อนเริ่มให้บริการและต้องดำเนินการตามแผนทันทีที่เริ่มให้บริการ(๓)ผู้รับใบอนุญาตต้องสนับสนุนภารกิจของคณะกรรมการในการให้บริการโทรคมนาคมเพื่อสังคมโดยเฉพาะในเรื่องการจัดให้มีบริการโทรคมนาคมสาธารณะ และบริการอำนวยความสะดวกในการใช้บริการโทรคมนาคมสาธารณะอย่างทั่วถึงแก่ผู้มีรายได้น้อย คนพิการ เด็ก คนชรา ผู้ที่อยู่ห่างไกลในชนบทและผู้ด้อยโอกาสในสังคม ตามหลักเกณฑ์ที่คณะกรรมการกำหนด(๔)ผู้รับใบอนุญาตพึงระมัดระวังมิให้ผู้ใดใช้โครงข่ายโทรคมนาคมของผู้รับใบอนุญาตในการประกอบธุรกิจโดยมิชอบด้วยกฎหมายหรือเผยแพร่ซึ่งข้อมูลอันอาจขัดต่อความสงบเรียบร้อยหรือศีลธรรมอันดีของประชาชนและต้องสนับสนุนหน่วยงานของรัฐและเอกชนในการดำเนินการใด ๆ เพื่อปกป้องสิทธิของผู้บริโภคเพื่อความปลอดภัยของสังคม และความมั่นคงของรัฐ(๕)ผู้รับใบอนุญาตต้องจัดให้มีบริการที่เป็นธรรมซึ่งรวมถึงการกำหนดอัตราค่าบริการที่สมเหตุสมผล ไม่เอาเปรียบผู้บริโภคมีความชัดเจน และการให้บริการที่มีคุณภาพ ตามหลักเกณฑ์ที่คณะกรรมการกำหนด ทั้งนี้ผู้รับใบอนุญาตจะต้องกำหนดอัตราค่าบริการสำหรับบริการเสียงและบริการข้อมูลโดยเฉลี่ยแล้วต้องต่ำกว่าอัตราค่าบริการเฉลี่ยของบริการโทรศัพท์เคลื่อนที่ที่ใช้คลื่นความถี่ย่าน๒.๑ GHzณ วันที่ ๒๕ สิงหาคม ๒๕๕๘โดยผู้รับใบอนุญาตจะต้องจัดให้มีรายการส่งเสริมการขายอย่างน้อยหนึ่งรายการที่ส่งเสริมและเพิ่มโอกาสให้ผู้ใช้บริการสามารถเข้าถึงบริการโทรคมนาคมเคลื่อนที่ที่ใช้คลื่นความถี่ย่าน๑๘๐๐ MHzโดยมีอัตราค่าบริการต่ำกว่าอัตราค่าบริการเฉลี่ยของบริการโทรศัพท์เคลื่อนที่ที่ใช้คลื่นความถี่ย่าน๒.๑ GHzณ วันที่ ๒๕ สิงหาคม ๒๕๕๘ รวมทั้งจะต้องคิดอัตราค่าบริการตามการใช้งานจริงและมีคุณภาพการให้บริการไม่ต่ำกว่าคุณภาพการให้บริการเฉลี่ยของบริการโทรศัพท์เคลื่อนที่ที่ใช้คลื่นความถี่ย่าน๒.๑ GHz ทั้งนี้จนกว่าคณะกรรมการจะประกาศกำหนดหลักเกณฑ์ที่เกี่ยวข้องกับการกำกับดูแลอัตราค่าบริการและคุณภาพการให้บริการเป็นอย่างอื่นหมวด๗มาตรการจำกัดพฤติกรรมสมยอมในการเสนอราคาประมูล ข้อ ๒๓ ห้ามผู้ขอรับใบอนุญาตติดต่อสื่อสารระหว่างกันในประเด็นที่เป็นการเปิดเผยข้อมูลอันเป็นความลับหรือแลกเปลี่ยนข้อมูลใดๆที่เกี่ยวกับการอนุญาตให้ใช้คลื่นความถี่ตั้งแต่วันที่คณะกรรมการเปิดให้มีการยื่นคำขอรับใบอนุญาตจนถึงเวลาที่คณะกรรมการประกาศผลการประมูล ณ วันที่การประมูลคลื่นความถี่สิ้นสุดข้อ ๒๔ ผู้ขอรับใบอนุญาตจะต้องไม่กระทำการใด ๆที่มีลักษณะดังต่อไปนี้(๑)ตกลงร่วมกันในการเสนอราคาเพื่อวัตถุประสงค์ที่จะให้ประโยชน์แก่ผู้ใดผู้หนึ่งเป็นผู้มีสิทธิได้รับใบอนุญาตโดยหลีกเลี่ยงการแข่งขันราคาอย่างเป็นธรรม(๒)ให้ ขอให้หรือรับว่าจะให้เงินหรือทรัพย์สินหรือประโยชน์อื่นใดแก่ผู้อื่นเพื่อประโยชน์ในการเสนอราคาโดยมีวัตถุประสงค์ที่จะจูงใจให้ผู้นั้นร่วมดำเนินการใด ๆอันเป็นการให้ประโยชน์แก่ผู้ใดผู้หนึ่งเป็นผู้มีสิทธิได้รับใบอนุญาตหรือเพื่อจูงใจให้ผู้นั้นทำการเสนอราคาสูงหรือต่ำจนเห็นได้ชัดว่าไม่เป็นไปตามลักษณะการเสนอราคาหรือเพื่อจูงใจให้ผู้นั้นไม่เข้าร่วมในการเสนอราคาหรือถอนการเสนอราคา(๓)ข่มขืนใจผู้อื่นให้จำยอมร่วมดำเนินการใด ๆ ในการเสนอราคาหรือไม่เข้าร่วมในการเสนอราคา หรือถอนการเสนอราคาหรือต้องทำการเสนอราคาตามที่กำหนด โดยใช้กำลังประทุษร้ายหรือขู่เข็ญด้วยประการใด ๆให้กลัวว่าจะเกิดอันตรายต่อชีวิต ร่างกาย เสรีภาพ ชื่อเสียง หรือทรัพย์สินของผู้ถูกขู่เข็ญหรือบุคคลที่สามจนผู้ถูกข่มขืนใจยอมเช่นว่านั้น(๔)ใช้อุบายหลอกลวงหรือกระทำการโดยวิธีอื่นใดเป็นเหตุให้ผู้อื่นไม่มีโอกาสเข้าทำการเสนอราคาอย่างเป็นธรรมหรือให้มีการเสนอราคาโดยหลงผิด(๕)ทำการเสนอราคาต่อสำนักงานโดยทุจริตโดยรู้ว่าราคาที่เสนอนั้นสูงหรือต่ำเกินกว่าปกติจนเห็นได้ชัดว่าไม่เป็นไปตามลักษณะการเสนอราคาโดยมีวัตถุประสงค์เป็นการกีดกันการแข่งขันราคาอย่างเป็นธรรม และการกระทำเช่นว่านั้นเป็นเหตุให้การประมูลคลื่นความถี่ไม่สำเร็จลุล่วงไปได้ข้อ ๒๕ ผู้ขอรับใบอนุญาตจะต้องปฏิบัติตามหลักเกณฑ์ระยะเวลา วิธีการ และเงื่อนไขตามประกาศนี้และต้องลงนามในหนังสือยินยอมของผู้ขอรับใบอนุญาตในภาคผนวก ก ท้ายประกาศนี้ประกาศณ วันที่ ๑ พฤษภาคม พ.ศ. ๒๕๖๑พลเอกสุกิจ ขมะสุนทรกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติทำหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวกก รายการเอกสารหลักฐานและข้อมูลที่ต้องยื่นในการขอรับใบอนุญาต๒. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๑ ข้อมูลผู้ขอรับใบอนุญาต และเอกสารหลักฐานประกอบคำขอรับใบอนุญาต)๓. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๒ คำรับรองของผู้ขอรับใบอนุญาต) ๔. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๓ รายงานการถือครองหุ้นและการมีอำนาจควบคุม)๕. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๔ ผู้มีสิทธิถือครองและเข้าถึงข้อมูลของผู้ขอรับใบอนุญาตให้ใช้คลื่นความถี่)๖. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๕ หนังสือยินยอมของผู้ขอรับใบอนุญาต)๗. แบบคำขอรับใบอนุญาตการอนุญาตให้ใช้คลื่นความถี่สำหรับกิจการโทรคมนาคมย่าน ๑๘๐๐ MHz(แบบที่ ๖ หนังสือค้ำประกันจากธนาคารซึ่งผู้ชนะการประมูลจะต้องจัดส่งภายใน ๙๐วันนับแต่วันที่ได้รับหนังสือแจ้งเป็นผู้ชนะการประมูล)๘. ภาคผนวก ข กฎการประมูล(ดูข้อมูลจากภาพกฎหมาย)พิมพ์มาดา/จัดทำ๑๓มิถุนายน ๒๕๖๑วิชพงษ์/ตรวจ๒๙มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๓ ง/หน้า ๑/๗ พฤษภาคม ๒๕๖๑